**Izvješće o provedenom postupku javnog nadmetanja za kupnju dionica**

**trgovačkog društva u vlasništvu Republike Hrvatske**

**i Hrvatskog zavoda za mirovinsko osiguranje iz oglasa od 10.10.2019.**

Postupak javnog nadmetanja za prodaju dionica trgovačkog društva, navedenog u tablici, u vlasništvu Republike Hrvatske i Hrvatskog zavoda za mirovinsko osiguranje, sukladno odredbama Zakona o upravljanju državnom imovinom (Narodne novine, broj: 52/18 - dalje u tekstu: Zakon) i Uredbe o načinima raspolaganja dionicama i udjelima (Narodne novine, broj 95/18 - dalje u tekstu: Uredba), započeo je objavom Javnog poziva za kupnju dionica dolje navedenog društva dana 10. listopada 2019. godine u dnevnim novinama Jutarnji list i na web stranicama HGK i Centra za restrukturiranje i prodaju (dalje u tekstu: CERP).

|  |  |  |  |  |
| --- | --- | --- | --- | --- |
| **R.br.** | **Društvo** | **Broj dionica** | **% u temeljnom kapitalu** | **Početna cijena prodaje u HRK** |
| 1. | PANEX d.d., Čakovec | 148.409 | 96,92 | 3.800.000,00 |

Za navedeno društvo zaprimljeno je 10 valjanih prijava i uplaćene jamčevine, te je dana 25. studenog 2019. godine održan postupak javnog nadmetanja na kojem su prodane dionice navedenog društva po cijeni od 17.530,000,00 kuna.